Ártúnsholt

Ártúnsholt, oft kallað Ártún, er hverfi í Reykjavík sem hluti er af Árbæjarhverfi og er kennt við býlið Ártún. Hverfið var byggt á níunda áratugnum og hefur póstnúmerið 110. Öll götuheiti í hverfinu hafa annaðhvort endinguna -kvísl eða -hylur, að undantöldum aðalgötunum Straumi og Streng, og götunni Árkvörn. Í Árkvörn er hverfisskólinn, Ártúnsskóli og leikskólinn Kvarnaborg. Í Ártúnsskóla eru grænar peysur skólabúningur skólans. Skólinn hlaut Íslensku menntaverðlaunin árið 2006. Fyrirhugað er að sameina Ártúnsskóla, Kvarnaborg og frístundaheimilið Skólasel. Íþróttafélag hverfisins er Fylkir. Í Ártúnsbrekku liggur Vesturlandsvegur og skilur hverfið frá Ártúnshöfða. Í brekkunni er einnig endurgjaldslaus skíðalyfta á veturna og 18 holu púttvöllur á sumrin.

Heimildir
 Stýrihópur um sameiningu Ártúnsskóla við leikskólann Kvarnaborg og frístundaheimilið Skólasel í Ártúnsholti, sótt 14. júní 2012
 Ártúnsskóli fær Íslensku menntaverðlaunin 2006, sótt 14. júní 2012

Flokkur:Hverfi Reykjavíkur